पिथौरागढ़ के धारचूला तहसील में आज भी हालात पटरी से उतरे हुए हैं. भारी बारिश ने चीन सीमा से सटे इलाकों में जमकर तांडव मचाया है. आलम यह है कि लोग आवाजाही करने के लिए अपनी ज़िंदगी दांव पर लगाने को मजबूर हैं. यह तस्वीर है सोबला-तिदांग की, यहां पक्का पुल 2 जुलाई को बह गया था. उसके बाद एक कच्चा पुल तैयार किया गया लेकिन प्रकृति के तांडव के आगे वह भी टिक नहीं पाया. आज हालत यह है कि ख़ौफ़नाक नदी को लोग पोलों के सहारे पार कर रहे है. यहां ज़रा सी चूक पल भर में मौत के मुंह में डाल सकती है.